es gl ca ca gl it gl en ca gl gl it es gl gl gl gl gl gl gl gl gl gl gl gl gl gl gl gl gl gl gl gl gl fr gl gl gl es es es es gl fr gl gl gl es gl gl ca gl es
Albanelería web – Pilar Mera
Desde 2014 traballo como autónoma facendo páxinas web e outros servizos relacionados co mundo de internet.
Tes a template escollida ou instalada no WP pero non consegues que quede como na demo? Precisas actualizar o tema e os plugins? Non sabes como engadir o aviso das cookies ou o captcha antispam para os formularios de contacto? Eu axúdoche.
Podo desenvolver plugins ou amaños para resolver problemas específicos da túa web, como un calendario de eventos con campos personalizados, engadir relacións especiais entre diferentes tipos de contidos, tirar de APIs externas, etc.
Optimizacións SEO on page & WPO
Axustes para mellorar o rendemento e facilitar o indexado: redimensionamento e optimización de imaxes, revisión da estrutura html, recursos innecesarios, textos alt, meta tags, actualizacións, etc.
Se algo deixa de funcionar na túa web, eu encárgome de detectar o problema e solucionalo canto antes. Tamén ofrezo tarifas mensuais de mantemento.
Para que a web quede completa, podo redactar ou corrixir textos, editar fotos, logos e banners, buscar imaxes decorativas…
Cursos, talleres e titoriais personalizados para empresas, particulares e xerentes. Online e presenciais (zona A Coruña)
Sexan produtos de e-commerce, imaxes, entradas de blog ou etiquetas meta para SEO, podo introducir ou actualizar todo tipo de datos de forma masiva
Transcricións, subtítulos, audio e vídeo… offtopic
Conversión a texto de imaxes, pdfs, audio, vídeos… Edición de códigos de tempo para formatos de subítutlos .srt, locucións de voz, etc.
GL / ES / EN / FR
Estas son algunhas das webs nas que traballei ultimamente:
casteloconta.gal – Festival en Culleredo
xeosonica.gal – Proxecto transmedia darredor dos sons atlánticos
senave.com – Tenda de pinturas online
ligal.gal – Laboratorio Galego de Análise do Leite
veronicavazquez.es – Psicóloga en Ordes
undodez.gal – Produción audiovisual
farina.gal – Espectáculo teatral
mariaperezmunoz.com – Dietista nutricionista en A Coruña
vialacteafilmes.gal – Produción cinematográfica
golfpaderne.com – Club de Pitch & Putt en Paderne
Se buscas referencias miñas, tamén podes preguntar en Ainé Producións, Libelula Solutions, Trazada Marketing ou Aezkoanet. Son empresas e profesionais cos que colaboro con frecuencia.
Gústanme os deseños e procesos sinxelos, as páxinas fáciles de entender, usar e administrar, accesibles para todos, lixeiras, sen elementos superfluos nin discursos innecesarios e adaptadas ao uso que se lles vaia dar. Bonitas tamén. Prefiro proxectos e clientes pequenos. Pero tamén sei facer carruseis con imaxes de recheo e animacións en cada páxina ;)
“Hai mercado para todo”, da charla de Fernando Tellado na WordCamp Pontevedra 2019
No desenvolvemento e deseño web son autodidacta. Leo e investigo cada día tanto sobre os fundamentos da web accesible como sobre as últimas tecnoloxías e tendencias da rede. Vou colaborando, paseniño, en proxectos open-source e na comunidade WordPress. Falo galego, español e inglés, e chapurreo o francés. Son licenciada en Xornalismo pola USC.
Funciona grazas a WordPress.